b'\n_START_ARTICLE_\nTommy Johnova operacija\n_START_PARAGRAPH_\nTommy Johnova operacija, v medicinski praksi znana kot rekonstrukcija ulnarne kolateralne vezi, je presaditveni kirur\xc5\xa1ki poseg, pri katerem se ulnarna kolateralna vez komolca zamenja s tetivo iz drugega predela telesa (obi\xc4\x8dajno podlahti, kolenske tetive, kolka, kolen ali podplata pacienta). Poseg je precej pogost pri poklicnih \xc5\xa1portnikih, \xc5\xa1e posebno pri igralcih baseballa._NEWLINE_Prvi\xc4\x8d jo je izvedel dr. Frank Jobe leta 1974, ki je danes zaposlen kot posebni svetovalec baseballskega kluba Los Angeles Dodgers. Poseg je poimenovan po Tommyju Johnu, upokojenemu poklicnemu metalcu, ki je z 288 zmagami sedmi na ve\xc4\x8dni lestvici med levorokimi metalci.\n_START_SECTION_\nMo\xc5\xbeni zapleti\n_START_PARAGRAPH_\nPri posegu obstaja tveganje po\xc5\xa1kodbe podlahtni\xc4\x8dnega \xc5\xbeivca.'